CELEX: 42010D0629
Language: da
Date: 2010-10-20 00:00:00
Title: 2010/629/EU: Afgørelse vedtaget af repræsentanterne for medlemsstaternes regeringer den 20. oktober 2010 om udnævnelse af en dommer ved Retten

22.10.2010   
            
            
               DA
            
            
               Den Europæiske Unions Tidende
            
            
               L 278/29
            
         AFGØRELSE VEDTAGET AF REPRÆSENTANTERNE FOR MEDLEMSSTATERNES REGERINGER
   den 20. oktober 2010
   om udnævnelse af en dommer ved Retten
   (2010/629/EU)
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 254 og 255, og
   ud fra følgende betragtninger:
   
               (1)
            
            
               I henhold til traktaterne finder der hvert tredje år en delvis nybesættelse af dommerembederne ved Retten sted. Der skulle udnævnes fjorten dommere til Retten for perioden fra den 1. september 2010 til den 31. august 2016.
            
         
               (2)
            
            
               Ved afgørelse 2010/632/EU (1) og afgørelse 2010/400/EU (2) udnævnte konferencen mellem repræsentanterne for medlemsstaternes regeringer tolv dommere til Retten for ovennævnte periode.
            
         
               (3)
            
            
               I afventning af udnævnelsen af dommere til de to resterende stillinger og i overensstemmelse med traktaten om Den Europæiske Unions funktionsmåde, har Mihalis VILARAS og Valeriu CIUCĂ, der blev udnævnt til dommere henholdsvis den 1. september 2004 og den 1. januar 2007, fortsat fungeret som dommere efter den 31. august 2010.
            
         
               (4)
            
            
               Den græske regering har indstillet Dimitrios GRATSIAS som dommer ved Retten. Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om denne kandidats kvalifikationer til at udøve embedet som dommer ved Retten.
            
         
               (5)
            
            
               Der bør således ske udnævnelse af et medlem af Retten for perioden fra den 25. oktober 2010 til den 31. august 2016; udnævnelsen af dommeren til den resterende stilling vil ske på et senere tidspunkt —
            
         VEDTAGET DENNE AFGØRELSE:
   Artikel 1
   Dimitrios GRATSIAS udnævnes til dommer ved Retten for perioden fra den 25. oktober 2010 til den 31. august 2016.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 20. oktober 2010.
      
         
            På Rådets vegne
         
         J. De RUYT
         
            Formand
         
      
   
   
      (1)  EUT L 163 af 30.6.2010, s. 41.
   
      (2)  EUT L 186 af 20.7.2010, s. 29.